सिर्फ संस्था

सिर्फ संस्था ही भारतीय सैन्यातील सैनिकांसाठी प्राणवायू प्रकल्प राबविण्यासाठी कार्यरत आहे.
प्रास्ताविक

{{

|संस्थेचे नाव = सिर्फ 

|संस्था_चिन्ह = 

|कामाचे_क्षेत्र = सैनिकांसाठी प्राणवायू प्रकल्प

|सदस्य = चिथडे दांपत्य

|स्थापना = सन १९९९.

|मुख्यालय = 

|संकेतस्थळ =

}}

पार्श्वभूमी
भारतीय सैनिक सीमाभागातील प्रतिकूल हवामानात भारतदेशाचे संरक्षण करण्यासाठी दिवसरात्र कार्यरत असतात. त्यांना सीमावर्ती भागात श्वसन करण्यासाठी बऱ्याच वेळा त्रास होतो. त्यांना श्वास घेण्यासाठी सुकर व्हावे म्हणून हवाई दलात काही काळ सेवा बजावलेले योगेश चिथडे आणि त्यांच्या शिक्षिका असलेल्या पत्नी सुमेधा चिथडे ह्यांनी आपल्या कमाईतून आणि लोकांनी दिलेल्या देणगीतून प्राणवायू प्रकल्प राबविण्यास इसवी सन १९९९ मध्ये सोल्जर्स इंडिपेडंट रिहँबिलिटेशन फाउंडेशन ऊर्फ सिर्फ ह्या संस्थेची स्थापना केली.त्यांच्या संस्थेच्या एका कार्यक्रमात परमवीर चक्र विजेते मानद कँप्टन बाणा सिंग आले असताना त्यांनी सियाचीन सारख्या प्रदेशात प्राणवायूअभावी कित्येक सैनिकांना प्राण गमवावे लागतात असा उल्लेख केला आणि त्यातून प्रेरणा घेऊन चिथडे दांपत्याने प्राणवायू निर्मिती आणि पुनर्भरण प्रकल्प उभारण्याचा निश्चय केला.सुमेधा चिथडे ह्यांनी आपले दागिने विकले आणि ते पैसे प्रकल्पाच्या उभारणीसाठी दिले. परंतु तेवढ्या पैशाने प्रकल्प होणे शक्य नसल्याने त्यांनी महाराष्ट्र टाईम्स ह्या वृत्तपत्रातून सर्वसामान्य लोकांना साद घातली आणि रिक्षा चालक, निवृत्ती वेतन धारक, घरकाम करणाऱ्या महिला, छोटे मोठे उद्योजक ह्या सर्वांनीच राष्ट्रकार्यात आपापला खारीचा वाटा उचलला आणि पहिला प्राणवायू प्रकल्प इसवी सन २०१९ मध्ये सियाचीन येथे साकार झाला.

 कार्य 
२०२५ च्या सुमारास संस्थेचे तीन प्रकल्प पूर्ण झाले आहेत.
 सियाचीन प्रकल्प - इसवी सन २०१९. ४ ऑक्टोबर.खर्च - अडीच कोटी रुपये.
 कुपवाडा प्रकल्प - इसवी सन २०२२.१५ एप्रिल.खर्च - साडेतीन कोटी रुपये.
 तवांग प्रकल्प - इसवी सन २०२५. ४ जून. 
दुसरा प्रकल्प लष्कराला समर्पित केल्यानंतर तीन महिन्यातच योगेश चिथडे ह्यांचे निधन झाले. परंतु त्यांच्या पत्नी सुमेधा चिथडे ह्यांनी हार न मानता तिसरा तवांग येथील प्रकल्प सर्वसामान्य लोकांकडून निधी जमवून पूर्ण करून ४ जून २०२५ रोजी लष्करास समर्पित केला.
ह्या प्रकल्पांच्या उभारणीमुळे सीमावर्ती भागातील दीड लाख सैनिक, स्थानिक लोक, आणि पर्यटक ह्यांना प्राणवायू सहजपणे उपलब्ध होत आहे.
सिर्फ संस्था मिलिटरी हॉस्पिटलमध्ये सौरऊर्जा प्रकल्प, विशेष मुलांसाठी शालेय बस, सैनिक कल्याण विभागासाठी वेबसाईट, वीरपत्नी व मुलांसाठी विविध उपक्रम राबवत असते.

 संदर्भ आणि नोंदी 
महाराष्ट्र टाईम्स, रविवार ८ जून २०२५

वर्ग:भारताचे सैन्य